KUNINGRIIGI TUUL
Tere tulemast taas saatesarja Kuningriigi tuul.
Soome on rahastanud eri viisidel
palestiina laste kooliskäimist juba rohkem kui 20 aastat.
Kogu selle aja on haridus teinud palestiina lastele ajupesu,
õhutades neid võitlema Iisraeli ja juutide vastu.
Peame sõdima, et võiksime näidata,
et oleme juutidest tugevamad.
Kõik peavad ründama juute,
kuni ühtki neist enam alles pole.
Aastail 2017-2018 vastutab Soome eesistujariigina
Palestiina omavalitsuse haridussektori toetamise eest.
Tänases saates vaatame, kuidas Soome seda vastutust kannab.
Palestiina aladel võeti kasutusele uus õppekava 2017. a sügisel.
Ka selle pedagoogiliste inspektoritena töötas Soome eksperte.
Uues õppekavas vihakasvatus
kahjuks soomlaste abiga ei vähenenud, vaid hoopis tugevnes.
See õhutab džihaadile, märterlusele
ja konfliktide lahendamisele vägivalla abil.
Soome vastutab hetkel Lääne doonorriikide eesistujana
uue õppekava eest.
Praktilist koostööd Palestiina omavalitsusega
teeb hariduskoostöö arendusjuht ja eriekspert Paula Malan,
kelle töökohaks on Soome kontaktbüroo Ramallah's.
Kuidas osaleb Soome
Palestiina omavalitsuse haridussektori arendamises?
Soome toetab Palestiina riigi ehitamist poliitiliselt ja ka arengukoostöö abil.
Arengukoostöö üldiseks eesmärgiks on arendada rahumeelset
kahe riigi lahendust Palestiina ja Iisraeli konfliktile.
Üheks erieesmärgiks
on toetada laste õigust kooliskäimisele
ja kvaliteetsele haridusele.
Peame haridust vältimatuks stabiilse ühiskonnakorra ja rahu
ning arengu kaasaaitajaks.
Palestiinas on 1,3 mln koolilast.
Avaliku koolisüsteemi toetamine on tähtis,
et ka kõige viletsamatest oludest pärit lastel oleks juurdepääs haridusele.
Soome taotlus aidata palestiina lapsi pole kindlasti halb,
aga kui soomlased on sulgenud silmad
fundamentaalsete probleemide suhtes palestiina laste hariduses,
on lõpptulemus šokeeriv.
Koolis õpetatakse, et al-Aqsa ja kogu Palestiina on meie.
Tapame juudid ja vabastame maa.
Toetan juutide pussitamist, et nad lahkuksid ja maa meile jääks.
Äsja käiku lastud õpikuis
rõhutatakse varasemast enam islami rolli võitluse taga.
Ka uued õpikud ei julgusta palestiina lapsi rahu poole,
vaid üha tugevamini vägivalda ja surma imetlema.
Olukord on nii tõsine, et käisime Soomeski asja uurimas.
Rahvaesindaja Peter Östman on Kristlike Demokraatide fraktsiooni
ja parlamendi Soome-Iisraeli sõprusgrupi esimees.
Kui Soome eraldab abiraha mingile riigile,
olgu Palestiina omavalitsusele või mis tahes teisele riigile,
peab see täitma teatud kriteeriume ja omama järelvalvet. See on selge.
Kuidas teie meelest on täidetud
kvalitatiivsete kriteeriumide ja järelvalve nõudeid
Palestiina omavalitsuse haridussektori rahastamises?
Minu meelest pole neid täidetud ja see on pikaajaline probleem.
Neist probleemidest ollakse teadlikud juba aastakümneid.
Ja kui arvestada,
et Soome on Palestiina omavalitsuse tähtsaim partner haridussektoris,
sest 60-90 % Soome 22 mln euro suurusest toetusest aastail 2016-2019
läheb just haridussektorile,
oleks ülitähtis, et Soome valitsus ja vastav minister tõesti kontrolliksid,
kuidas seda raha kasutatakse.
Nüüd oleks juba viimane aeg,
sest selle sinisilmse ja heauskliku Soome valitsuse toel
on palestiinlaste vihakasvatus saanud jätkuda juba üle 20 aasta.
Uue õppekava ja õpikutega
on olukord vaid halvenenud.
Tomas Sandell on Brüsselis baseeruva
rahvusvahelises tipppoliitikas tegutseva ühenduse
European Coalition for Israel Soome rajaja ja juht.
Ta kutsus oktoobris Soome parlamenti palestiinlaste uutest õpikutest rääkima
Impact SE Uurimiskeskuse esindajad.
Muidugi on tähtis, et rahvaesindajad Soomes teaksid,
mida me riigi ja valitsusena toetame.
On üsna lihtne meenutada minevikku
ja 70 või 75 aasta eest tehtud vigu.
Aga me ei mõista, et isegi praegu meie silme ees
on Soome taas olukorras,
kus antakse heakskiit ja konkreetne toetus
samasugusele viharetoorikale, kui 1930. aastail Saksamaal.
Tänapäeval on see viharetoorika suunatud juudiriigi vastu
ja juutide vastu üldiselt.
Kui võrrelda palestiinlaste õpikuid ja mis seal täna räägitakse,
ning palestiina lastele õpetatakse,
on need üsna samasugused kui 1930. aastail Saksamaal.
On selge, et keegi vastutab selle poliitika eest:
valitsus ja ka rahvaesindajad.
On otsustava tähtsusega, et nad on toimuvast teadlikud oleksid.
Parlamendi poolt võõrustas esindust Peter Östman,
ja kokkuvõte araabia keelest tõlgitud õpikumaterjalidest
eksisteerib nüüd ka soome keeles.
Soome toetab Lähis-Ida konflikti lahendamiseks
ametlikult kahe riigi lahendust.
Palestiina uuendatud õpikutes näevad kaardid välja sellised.
Kus siin see teine riik on?
Jah. See on kaotatud nii kaartidelt kui tekstidest.
On muidugi suurepärane eesmärk, kui taotletakse kahe riigi lahendust,
kus mõlemad rahvad võiksid elada teineteisega rahus,
aga kui sellele puuduvad eeldused,
kuna üks pool tahab vaid hävingut teise riigi kodanikele, eriti juutidele?
Uues õpikus demoniseeritakse Iisraeli.
Näiteks kasutatakse kogu õppekava raames
Iisraeli asemel tüüpiliselt väljendit 'sionistide okupatsiooni ala'.
Nii kaotatakse üha põhjalikumalt kõik viited Iisraelile,
kelle olemasolu Palestiina veel Oslo lepinguis tunnustas.
Siin on kaart, kus puudub Iisrael.
Tekst räägib praeguse Palestiina piiridest
ja kaart näitab, et see katab kogu praeguse Iisraeli territooriumi.
Palestiina ulatuvat Vahemerelt läänes Jordani jõeni idas,
ning Liibanonist ja Süüriast põhjas Akaba laheni ja Egiptuseni lõunas.
Nii räägitakse lastele selgelt, et Iisraeli pole olemas.
See tähendab,
et Palestiina omavalitsus ei taha aktsepteerida Iisraeli olemasoluõigust.
Ramallah's tegutsev välis- ministeeriumi eriekspert Paula Malan
selgitab asja järgmiselt.
Tasub meeles pidada, et tegu on pikaleveninud konfliktiga,
millele pole kahjuks lahendust leitud.
Juba enne 2000. a kasutusele võetud Palestiina õppekava
on põhjalikult hinnatud ja uuritud.
Muuhulgas USA võrdlevas analüüsis
võrreldi Iisraeli ja Palestiina õppekava
ning tõdeti, et mõlema poole kavades on narratiivid ühepoolsed
ning neis puudub kahjuks see erisus ja teise poole vaatenurk.
Näiteks kaardid pole tingimata täiesti korrektselt märgistatud
ja info võib olla puudulik.
See johtubki pikaleveninud konfliktist.
Mis puudutab uut õppekava, mida pole veel palju uuritud,
siis olen tutvunud kriitikaga, mis selle suhtes on siiani esitatud,
kuid oleks tähtis teha uue õppekava suhtes samasugune võrdlev uurimus,
mis tehti 2013. a Palestiina ja Iisraeli õppekavade suhtes,
et saaks kriitikat erapooletult hinnata.
Õppekavasid võib muidugi võrrelda,
kuid Soome vastutab ikkagi selle eest, mida ta rahastab.
Konflikt aga vaevalt lõpeb, kuni Lääne doonorriigid, nagu Soome,
peavad konflikti praeguse põhjendusena
tendentslikele kaartidele.
Kaardid räägivad, kuidas PO tahaks, et asjad oleksid
ja mida taotletakse.
Seda näeb Palestiina aladel kõikidel kaartidel,
alates graffitidest kuni käsitööni.
Palestiinlaste juhid taotlevad Iisraeli hävitamist,
õhutades uut põlvkonda võitlusele Iisraeli vastu.
Selle võtmeks on märterlus,
milleks Palestiina koolid lapsi kasvatavad.
Võiksin tuua mõned näited
mainitud märterluse kohta.
Märterlust õpetatakse poistele ja tüdrukutele elu eesmärgina.
Õpikuis vihjatakse,
et lapsed ei tohiks vanematele oma märterlusplaanidest rääkida.
Paljud Palestiina vanemad pole tingimata nõus,
ei kooli ega Palestiina omavalitsusega.
Palestiina aladel teise intifada üle elanud täiskasvanud
enam Iisraeli vastu võitlema ei hakka.
Nad teavad, kui palju nad kaotasid, kui katkes side Iisraeliga
ja nad igatsevad seda tagasi.
Palestiina omavalitsuse ainus lootus
on nooremad põlvkonnad, kes ei mäleta õitsvat aega,
mis palestiinlastel oli koostöö ajal Iisraeliga.
Vanemate arvamustest sõltumata
peavad õpilased juba algkooli ühiskonnatundides
mõtlema enda tapmisele teiste hävitamise eesmärgil.
Õpikuis on vestluste kõrval pildid, kus osa klassist on seda juba teinud
ja nende laudadel on silt märter.
3. klassi uues emakeele õpikus lauldakse märterlusest nii:
Vannun, et ohverdan oma vere, et küllastada heldekäeliste maad
ning elimineerin võimuanastaja oma maalt
ja hävitan muulaste jäänused.
Eriekspert Paula Malan
vastab küsimusele õpikute märterlusihaluse kohta.
Endiselt tuleb tõdeda, et oleks tähtis seda asja rohkem uurida,
ja teha just sõltumatu võrdlus,
kus võrreldaks Palestiina ja Iisraeli õppekavasid.
Konfliktiolukorras
on mõlemal poolel asjadest väga erinev arusaam.
Seepärast oleks oluline saada täiesti sõltumatu uurimus,
et saaks seda kriitikat korralikult hinnata.
Palestiinlaste õpikuid pole siiski tehtud uurijatele,
vaid Palestiina lastele.
Õpikuid kasutatakse nii PO
kui ÜRO allorgani UNRWA koolides.
Vaatame, kuidas on asjast aru saanud lapsed.
Rahvas armastab Palestiinat ja on valmis selle eest surema.
Sionistid on vaenlased. Nende vastu tuleb võidelda.
Nii meile õpetatakse.
Hakkan enesetapupommitajaks.
Mina ka. Olen al-Aqsa nimel kõigeks valmis.
Ohverdame oma elud.
Koolis õpetatakse juutide kohta,
et nad on pahad inimesed ja tapavad meie noori.
Peame juudid siit ära ajama.
Tahan surra märtrina.
Mida te ise arvaksite,
kui teie lapsi julgustataks hakkama enesetaputerroristideks
mõne teise riigi rahade kulul?
Iga soomlane võib ise mõelda, et kui meie koolides nii õpetataks,
oleks meie vastureaktsioon kohene.
Olen arvamusel,
et enne kui maailm sellele reageerib
ja nõuab PO-lt oma teguviiside muutmist,
ja enne kui ülejäänud maailm ei lõpeta selliste hangete rahastamist,
ei näe me Lähis-Idas rahu.
Kodanikena on meil kohus asjast teavitada
ja asjaosalistelt vastust nõuda.
Vähemalt peaks käima avalik debatt, kas see on nende meelest õige.
Meil on must valgel kirjas palestiinlaste kooliõpikute tõlge.
Kas need väärtused sobivad kokku Euroopa väärtustega?
Kas Soome tahab toetada neid väärtusi hariduses?
Palestiina omavalitsuse haridussektorit
on koos Soomega rahastanud pikalt Belgia.
Belgia ärkas vihakasvatuse reaalsuse suhtes
2017. a sügisel,
kui belglased said teada, et nende rahadega ehitatud
Hebroni lähedal asuv Beit Avva tüdrukute põhikool
oli ümber nimetatud naisterrorist Dalal Mughrabi järgi.
Dalal Mughrabi osales 1978. a
Iisraeli ajaloo suurima inimohvritega terrorirünnakus.
Tema terrorirakk kaaperdas Tel Avivi põhjaosas Iisraeli bussi
ja rünnakus hukkus 38 Iisraeli tsiviilelanikku,
neist 13 lapsed.
Palestiina omavalitsuse 5. klassi araabia keele õpikus
ülistatakse neid palestiina terroristide tegusid.
Üks neist sangareiks nimetatuist on just Dalal Mughrabi.
Õpiku tekst räägib:
Oleme nende üle uhked, ülistame nende imesid
ja õpime nende marssi, anname nende nimesid oma lastele;
anname oma tänavaile, väljakutele ja kultuurimärkidele nende nimed.
Kui Belgia sai 2017. a septembris teada,
et nende rahadega ehitatud kool sai naisterroristi nime,
reageeriti kiiresti ja külmutati juba oktoobris
palestiinlaste koolide ehitamiseks ja remondiks eraldatud rahad.
Vähemalt 20 teist kooli
on palestiinlaste aladel terroristide nimed saanud.
Mida Soome arvab sellest,
et palestiinlaste koole terroristide järgi nimetatakse?
Soome ei aktsepteeri mingil juhul vihakõnet ja vägivalda,
ega sedagi, et koolidele antakse isikute nimed,
keda võib seostada selliste vägivallategudega.
Soome ja teised kaasrahastajad ehk Belgia, Norra ja Saksamaa
on vestelnud sellest ühiselt haridusministeeriumiga.
Ministeerium suhtus asjasse tõsiselt
ja on saatnud koolidele juhised koolidele nimeandmise kohta,
sest Belgia juhtumi puhul
oli kogukond teinud otsuse kooli uue nime kohta tagantjärgi.
Edaspidi püüab haridusministeerium
parandada koolide tegevuse jälgimist.
Ja meie jälgime seda samuti.
Soomlased ei paista olevat märganud,
et just Palestiina omavalitsus on teinud neist terroristidest,
sh Dalal Mughrabist, rahvuskangelased.
2017. a jaanuaris poseeris president Abbas ise
Fatah' aastapäeval Mughrabi pildiga.
Mina ei usalda praegust Palestiina omavalitsust,
sest nad räägivad oma rahvale üht
ja rahvusvahelisele avalikkusele teist.
Ramallah's ilmuva ajalehe al-Ayyam avaldatud artiklis
ei kurvastanud Palestiina Haridusministeeriumi
ka pärast Belgia reaktsiooni see, et kool sai nime terroristi järgi,
vaid fakt, et Belgia julges külmutada rahastuse.
Pole juhus,
et ümbernimetatud Belgia kooli logol veripunaseks maalitud Iisraeli täitev
naisterroristi kuju tuleb just kooliõpikuist.
Palestiinlastel ei paista olevat midagi ebaselget selle osas,
et just koolid püüavad lastest uusi terroriste kasvatada.
Kas Soome valitsus on arutanud võimalust
peatada nende probleemide pärast rahastus?
Meie rahastus põhineb
meie 2016. a tehtud Palestiina maaprogrammil
ja vastavat arutelu pole meil toimunud,
sest juhtumid on puudutanud Belgiat ja nende rahastust PO-le,
mille suhtes meie arvamust ei avalda.
Rahvaesindaja Östman imestab,
miks Belgia otsus soomlasi ei huvita.
Soome järgib tavaliselt EL suunda ja Belgia on osa EL-ist.
Kui Belgia valitsus näeb probleemi,
peaks seda nägema ka Soome valitsus.
Püüdsime leida siit Soomest intervjuu jaoks ametit,
kes võtaks vastutuse PO haridussektori rahastuse eest.
Soomes loobiti seda teemat kui palli ühest kohast teise
ja vastuvõtjat ei leidunud.
Valitsuse arengupoliitika komisjoni peasekretär Marikki Stocchetti rääkis,
et asi on oluline ja vajab hoolikat uurimist.
Temal polnud aga mandaati komisjoni nimel esineda,
kuna küsimust ei saadud lahendada üldise soovituse alusel
ja komisjon polnud selle suhtes ametlikku seisukohta võtnud.
Kuna rahvaesindajaist koosnev juhatus
polnud parlamendi töövaheaja tõttu saadaval
palus ta pöörduda otse
välisministeeriumi regionaalse osakonna poole.
Välisministeeriumi Aafrika ja Lähis-Ida osakond
ei suutnud leida Soomes kedagi,
kes oleks võinud sel teemal intervjuu anda.
Palusime seetõttu intervjuud otse
väliskaubanduse ja arengu ministrilt Kai Mykkäselt.
Tema erinõunik Tuomas Rautanen vastas meile järgmist:
"Meie ametkonna juhatus
on vastanud selle teemaga seotud meediaküsitlustele
ning nemad ja kohalikud välisministeeriumi eksperdid
on andnud teemaga seotud intervjuud.
Olin nendega ühenduses ja kuulsin,
et olid nendega antud küsimuses juba kontakteerunud."
Ühenduses olime välisministeeriumiga küll olnud,
aga erinevalt, kui Rautase sõnum mõista annab.
Intervjuud polnud Soomest keegi andnud.
Kui selle kohta küsisin, ütles ta, et ta polnudki seda mõelnud.
Loodan tõesti, et Soome valitsuse vastavad ministrid avaksid silmad
nägema reaalsust, milles seal elatakse.
On tõsi, et enamus palestiinlastest tahaks elada leppimises ja rahus,
aga kuna nende valitsus töötab nii,
ja õhutab veel viha laste ja noorte seas,
siis pole silmapiiril muud kui kasvav vägivald
ning rahu pole seni, kuni sel jätkuda lastakse.
Mängus on Soome maine.
Soomel on alati olnud hea maine rahuvahendajana ja sillaehitajana
ida ja lääne vahel.
Kahjuks on nii,
et toetades passiivselt vihakasvatust
ja sulgedes probleemi suhtes silmad,
riskib Soome oma hea rahvusvahelise mainega.
Varem või hiljem jõuab teema rahvusvahelisse meediasse.
Soome otsustajatel oleks viimane aeg ärgata,
eriti seetõttu, et haridus on täna osa uuest Soome brändist.
Ekspordime haridust Lähis-Itta ja Pärsia lahe maadesse
aga ka palestiinlaste aladele.
Kui meil on siin must-valgel tõestus,
et Soome rahastatud haridus edendab radikaliseerumist
ja on selgelt vastuolus Euroopa väärtustega,
ja kui rahu asemel toetatakse püha sõda
ning kõrvutielu asemel toetatakse märterlust,
siis meil on probleem.
On selge, et see arutelu on Soomes ammu hiljaks jäänud.
Rootsis, Norras, Taanis, Suurbritannias, Belgias,
kui mainida mõningaid EL riike, on teema juba tõstatatud.
Mitmete projektide rahastus palestiinlaste aladel on peatatud.
Teema üle käib avalik debatt ka Europarlamendis.
On tõesti viimane aeg, et see debatt kõlaks ka siin Soomes.
Soomel on hetkel doonormaade eesistujariigina unikaalne positsioon
avaldada mõju sellele, mida palestiina lastele õpetatakse.
Järgmises saates vaatame,
kui halb paistab olukord tavalise palestiinlase silme läbi.
Palvetame lõpetuseks.
Kallis Isa! Palume Sinult armu meie rahva Soome suhtes.
Anna andeks,
et Soome on toetanud oma rahadega palestiinlaste antisemitismi
ja õpetanud lapsi Iisraeli vihkama.
Palvetame, et see lõppeks.
Lase Soomel oma armus osaleda selles,
et ka palestiinlased õpiksid Sinu rahvast Iisraeli õnnistama,
et nad isegi õnnistatud saaksid.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri